Γενετική μελέτη παραδοσιακών ποικιλιών τομάτας και των υβριδίων τους για χαρακτηριστικά απόδοσης και μετασυλλεκτικής διάρκειας των καρπών τους
Creators: name: Βαρδάκη, Ευθαλία Εμμανουήλ
Publisher: name: Aristotle University of Thessaloniki
Year: 2024
Subjects: Εγχώριες ποικιλίες τομάτας
Μετασυλλεκτική ζωή
Χαμηλές εισροές
Tomato landraces
Post-harvest life
Low inputs

description: Η καλλιεργούμενη τομάτα, Solanum lycopersicum, είναι η δεύτερη σε κατανάλωση καλλιέργεια λαχανικών μετά την πατάτα, γεγονός που αποδεικνύει τη μεγάλη οικονομική σημασία της. Κατέχει εξέχουσα θέση στην παγκόσμια γεωργία, καθώς αποτελεί βασική καλλιέργεια σε πολλές περιοχές, κύριο συστατικό της παραδοσιακής μεσογειακής κουζίνας και σημαντική πηγή διατροφής λόγω της πλούσιας περιεκτικότητάς της σε βιταμίνες, μέταλλα, πρωτεΐνες και αντιοξειδωτικά. Ειδικότερα, οι παραδοσιακές ποικιλίες τομάτας χαρακτηρίζονται από ιδιαίτερα ποιοτικά χαρακτηριστικά καρπών και από προσαρμοστικότητα σε χαμηλές εισροές κι έτσι αποτελούν κατάλληλο υλικό στην εφαρμογή συστημάτων αειφορικής διαχείρισης και κατ’ επέκταση μπορούν να αξιοποιηθούν εν όψει της επερχόμενης κλιματικής αλλαγής. Στην παρούσα διατριβή αξιολογήθηκαν έξι γενετικά υλικά, μεταξύ των οποίων είναι τρεις ελληνικές παραδοσιακές ποικιλίες, δύο νεοδημιουργούμενα υβρίδια μεταξύ των παραδοσιακών ποικιλιών και ως μάρτυρες σύγκρισης χρησιμοποιήθηκαν στο πείραμα του αγρού το εμπορικό υβρίδιο “Formula (F1)”, ενώ στις μοριακές μελέτες η ποικιλία “Heinz 1706”. Αρχικά, διεξήχθη πείραμα για τον υπολογισμό των συστατικών απόδοσης (παραγωγή g/φυτό, αριθμός καρπών/φυτό, μέσο βάρος καρπού). Ακόμη, σχετικά με το γνώρισμα της ποιότητας, έγιναν αναλύσεις για τον προσδιορισμό του pH και των διαλυτών στερεών συστατικών (oBrix) σε κάθε γενότυπο. Στη συνέχεια, για την εκτίμηση της μετασυλλεκτικής ζωής των καρπών έγιναν εργαστηριακές μελέτες με χρήση αέριου χρωματογράφου και έπειτα τα δεδομένα αυτά συνδυάστηκαν με μοριακή ανάλυση. Συγκεκριμένα, μελετήθηκαν δύο βασικά γονίδια που αφορούν στη βιοσύνθεση και σηματοδότηση του αιθυλενίου, το ACS 2 και το ETR 1, αντίστοιχα. Τέλος, από τα αποτελέσματα του συγκεκριμένου πειράματος, διακρίθηκε ως προς την απόδοση σε g/φυτό το υβρίδιο Πανταρόζα-Ροζ Χ Καρδιά Βοδιού (F1). Ως προς την ποιότητα, ξεχώρισε η ποικιλία Καρδιά Βοδιού που εμφάνισε υψηλότερο oBrix, ενώ ως προς τη μετασυλεκτική ζωή των καρπών η ποικιλία Πανταρόζα-Ροζ παρουσιάζει τη μεγαλύτερη διατηρησιμότητα. Συγκεκριμένα, η μειωμένη έκφραση του γονιδίου ETR 1 στην Πανταρόζα-Ροζ αποδεικνύει τη μεγαλύτερη μετασυλλεκτική ζωή των καρπών της, σε σύγκριση με τους υπόλοιπους γενοτύπους που μελετήθηκαν. Έτσι, οι παραπάνω γενότυποι μπορούν να συμβάλλουν στην κάλυψη αναγκών που αφορούν στην παραγωγή και επεξεργασία τροφίμων και απώτερο στόχο αποτελεί η προώθησή τους στην αγορά.
description: The cultivated tomato, Solanum lycopersicum, is the second most consumed vegetable crop after the potato, which proves its great economic importance. It occupies a prominent place in world agriculture, being a staple crop in many regions, a main ingredient in traditional Mediterranean cuisine and an important source of nutrition due to its rich content of vitamins, minerals, proteins and antioxidants. In particular, landraces are characterised by good fruit quality and adaptability to low inputs, making them a suitable material for the implementation of sustainable management systems and a possible solution to the disastrous conditions of climate change. In this thesis, six genetic materials were evaluated, among which three Greek landraces, two newly created hybrids among the traditional varieties and the commercial hybrid 'Formula F1' was used as a control in the field experiment, while the variety 'Heinz 1706' was used in the molecular studies. First of all, an experiment was conducted to calculate yield components (yield g/plant, number of fruits/plant, average fruit weight). Furthermore, regarding the quality trait, analyses were performed to determine pH and soluble solids (oBrix) in each genotype. Then, to estimate the postharvest life of the fruit, laboratory studies were performed using gas chromatograph and then these data were combined with molecular studies. In particular, two key genes involved in ethylene biosynthesis and signalling, ACS 2 and ETR 1, respectively, were studied. In conclusion, from the results of this experiment, the hybrid Pantaroza-Roz X Kardia Vodiou (F1) was distinguished in terms of yield in g/plant. In terms of quality, the variety 'Kardia Vodiou' stood out as having higher oBrix, while in terms of postharvest fruit life, the variety 'Pantaroza-Roz' showed the highest shelf life. In particular, the reduced expression of the ETR 1 gene in Pantaroza-Roz demonstrates its longer postharvest fruit life compared to the other genotypes studied. Thus, the above genotypes can contribute to cover needs related to food production and processing and the ultimate goal is to promote them in the market.